Године 1997. гитариста Горан Мајкић напустио је бенд, а заменио га је Игор Панић, са којим је бенд снимио албум "Као да ничег није било", 1998. године, а албум је снимљен у студију Фабрика који оснивају Небојша Симеуновић и Игор Боројевић. Као да ничег није било објавило је издавачко предузеће Змекс, јануара 1998. године, а већ оштампан ЦД тираж остаје блокиран у Немачкој. Девет месеци касније бенд је за сопствену издавачку кућу Фабрика издао исти материјал на диску, уз шест спотова, биографије чланова бенда и фотографије.У пролеће 1999. године, за време Нато агресије над СР Југославијом, а после откзивања комплетне турнеје, бенд престаје са радом.